[Foto’s] Dís nou ŉ perd van ŉ ander kleurMorestead in sy tweed-uitrusting (Foto: Taylor Herring, CNN) Die veteraanresiesperd Morestead het opspraak gemaak toe hy onlangs in ŉ volledige pak klere, so ewe met ŉ pet op sy kop by ŉ byeenkoms opgedaag het. Die tweed-uitrusting is spesiaal deur Emma Sandham-King ontwerp. Sy en haar span het vier weke lank aan die uitrusting gewerk. “Morestead was baie kalm en ŉ plesier om mee te werk,” het sy gesê. Sy was ŉ vakleerling van wyle Alexander McQueen. “Dit was een van die grootste uitdagings nog van my loopbaan.” Die twintigmalige kampioen Morestead het vandeesweek by die Cheltenham-fees, een van Engeland se vernaamste perdespringbyeenkomste, in sy uitrusting opgedaag. Ongeveer 18 m tweed is gebruik om Morestead se pak klere mee te maak. Lees meer: CNN